《送韦商州弼》
唐代·沈佺期

会府应文昌，商山镇国阳。闻君监郡史，暂罢尚书郎。

王事嗟相监，人情贵不忘。累年同画省，四海接文场。

点翰芳春色，传杯明月光。故交从此去，遥忆紫芝香。

作者简介：沈佺期（约656 — 约715），字云卿，相州内黄（今安阳市内黄县）人，祖籍吴兴（今浙江湖州）。 唐代诗人。与宋之问齐名，称“ 沈宋 ”。
善属文，尤长七言之作。擢进士第。长安中，累迁通事舍人，预修《三教珠英》，转考功郎给事中。坐交张易之，流驩州。稍迁台州录事参军。神龙中，召见，拜起居郎，修文馆直学士，历中书舍人，太子少詹事。开元初卒。